李長春 (隆慶進士)

李長春，字元甫，號棠軒，四川敘州府富順縣籍，湖廣荊州府公安縣人，明朝政治人物。

生平
四川鄉試第四十七名舉人，隆慶二年（1568年）戊辰科第二甲第一名進士。選庶吉士，三年丁父憂歸。服闋，六年五月授編修。萬曆初，以纂修穆宗实录完成，晋修撰。萬曆五年（1577年）八月升侍講，六年四月编纂六曹章奏。八年丁母憂，十一年四月復除原职，五月管會典參對較正事務，十二年二月升右春坊右諭德，十三年二月充經筵講官，七月与左諭德于慎行主考應天府鄉試，十一月清理贴黄，十四年三月升左庶子兼侍讀，五月升國子監祭酒，八月補經筵講官，十五年六月升南京工部右侍郎，十月起南京礼部右侍郎，十七年六月改北礼部左侍郎、兼翰林院侍讀學士，十二月充經筵日讲官，十九年九月晋禮部尚書。视事二年，为給事中李汝華、李養質所論，十四疏乞骸骨，不许，又五疏请展墓，得旨驰驿归，归家十五年，萬曆三十五年七月卒，享年六十三《漢籍電子文獻資料庫·明人傳記資料索引》2106：李長春，字元甫，號棠軒，四川富順人，方至子。隆慶二年進士，選庶起士，授編修，歷國子祭酒，累官禮部尚書。卒年六十三。《明神宗显皇帝实录卷之四百三十六》：万历三十五年七月，原任礼部尚书兼翰林院学士李长春卒。长春字元甫，四川富顺人，举戊辰进士，选庶吉士，以父病乞归，寻值外艰，服阕，授编修，纂 穆庙实录成，晋修撰。丁丑分较礼闱，以修 世庙实录成，晋侍讲。时值江陵夺情，馆中八人拟疏争之，长春与焉。庚辰奉母归，寻值内艰，服阕，出擢右谕德，进讲经筵，说蓼莪之章，敷扬剀切，上为心动。乙酉典试南畿，擢国子监祭酒，以家毁于火，乞归，遂转南少司空，寻改少宗伯。己丑入觐，乃留奉职充日讲官，首上讲学、建储二事，时册立默定而言者不已，东阿以是罢归，而长春继之，剂量当上意几诸条奏，皆井井式于典礼。属当论相与平湖陆太宰不协，遂上疏乞归，章十四上不允。或劝之留，长春笑曰：仕宦如饮酒，主人未倦而左右遂客容可坐乎？又四疏乃去。家居十五年，至是卒。先是长春归，寻丘壑，得一洞，有古鑱字，如其名，心异之，改为玉华，故所著有《玉华洞集》，诗词温丽似唐人。子胤祥，亦有名，为翰林庶吉士。。赐祭葬《明神宗显皇帝实录卷之四百四十四》：万历三十六年三月戊申，予原任礼部尚书李长春祭如例，仍加祭，与妻合葬。长春富顺县人，隆庆戊辰进士，改翰林院庶吉士，授编修，与修《穆宗实录》，辛未充会试同考，管诰敕，编纂章奏，参较会典，充经筵讲官。乙酉主考应天乡试，历升礼部左侍郎，充日讲官；升本部尚书。被言乞假回籍，至是卒。礼部言长春抗疏矢羽翼之谟，禔躬高肮脏之气，讲读年久，应加优恤者也。，三十七年赠太子少保。

著作
著有《進講日録》、《南宫疏抄》、《玉華洞集》、《逍遥游稿》。

家族
高祖李本，南京吏部尚書。曾祖李文昌，鳳陽府照磨。祖李鳳，陕西按察司副使；父李方至，嘉靖庚戌進士，工部都水司郎中。嫡母朱氏（封宜人），生母王氏。具慶下。兄長虹；長汀，弟長年；長茂；長嗣；富春；貴春；回春；向春；同春；屬春。《隆慶二年戊辰科進士登科錄》：民籍，治《詩經》，年二十四歲中式隆慶二年戊辰科第二甲第一名進士。九月十七日生，行一，曾祖李文昌，照磨 贈監察御史；祖李鳳，按察司副使；父李方至，工部郎中；嫡母朱氏（封宜人）；生母王氏。具慶下，妻甘氏，兄長虹；長汀，弟長年；長茂；長嗣；富春；貴春；回春；向春；同春；屬春。由富順縣學生中式四川鄉試第四十七名舉人，會試中式第一百九十二名。

註釋
 葉向高【棠軒李公墓誌銘 / 蒼霞續草】

相關條目
明朝七卿年表

C
Category:富順人
Category:明朝庶吉士
Category:明朝翰林院編修
Category:明朝國子監祭酒
Category:明朝禮部尚書
Category:明朝傳臚
Category:明朝會試同考官
Category:明朝鄉試正考官
Category:明朝右谕德
Category:南京禮部侍郎
Category:明朝禮部侍郎